**VERSTVA IN ETIKA**



*Sovraštvo se ne preneha s sovraštvom, ampak le z ljubeznijo.*

 *(Siddhartha Gautama – Buddha)*

Izbirni predmet Verstva in etika spada med triletne izbirne predmete. **Izberejo ga lahko učenci v 7. in/ali 8. in /ali 9. razredu.**

Obseg učnih ur je 35, del ur bo izveden v razredu, del na terenu.

**Izkustveno učenje med drugim vključuje: obisk katoliške, protestantske in pravoslavne cerkve, templja Hare Krišna, predstavitev obredov, svetih knjig, pripravo prazničnih jedi posameznih religij ...**

Znanje se bo preverjalo in ocenjevalo s pomočjo portfolija in seminarskih nalog.

SPLOŠNI CILJI IZBIRNEGA PREDMETA

* Pridobivanje objektivnega znanja in razgledanosti .
* Razvijanje sposobnosti za oblikovanje zavesti o samem sebi, svoji identiteti, ciljih, mejah
* Razvijanje sposobnosti razumevanja drugih, sodelovanja z drugimi, reševanja konfliktov na dialoški način.
* Spoznavanje vloge verstev pri oblikovanju različnih civilizacij, posebno krščanstva v odnosu do slovenskega naroda.
* Razvijanje v smeri samostojnega razmišljanja in izražanja o religijah in etiki.
* Priprava učencev na kritičen in konstruktiven vstop v pluralno družbo, posebno v verskem in etičnem smislu.

TEME

* Krščanstvo
* Judovstvo
* Islam
* Budizem
* Tradicionalne religije
* Enkratnost in različnost

Učiteljica Kristina Renko